ਹੱਸਤੇ ਜ਼ਖਮ (ਫ਼ਿਲਮ)

ਹੱਸਤੇ ਜ਼ਖਮ 1973 ਦੀ ਇੱਕ ਭਾਰਤੀ ਹਿੰਦੀ ਫਿਲਮ ਹੈ ਜੋ ਚੇਤਨ ਆਨੰਦ ਦੁਆਰਾ ਨਿਰਮਿਤ ਅਤੇ ਨਿਰਦੇਸ਼ਤ ਹੈ।  ਫਿਲਮ ਵਿੱਚ ਨਵੀਨ ਨਿਸਚਲ, ਪ੍ਰਿਆ ਰਾਜਵੰਸ਼ , ਬਲਰਾਜ ਸਾਹਨੀ, ਜੀਵਨ ਮੁੱਖ ਭੂਮਿਕਾਵਾਂ ਵਿੱਚ ਹਨ।  ਫਿਲਮ ਦਾ ਸੰਗੀਤ ਮਦਨ ਮੋਹਨ ਦੁਆਰਾ ਤਿਆਰ ਕੀਤਾ ਗਿਆ ਹੈ ਅਤੇ ਗੀਤ ਕੈਫੀ ਆਜ਼ਮੀ ਦੁਆਰਾ ਲਿਖੇ ਗਏ ਹਨ। ਇਸ ਫ਼ਿਲਮ ਵਿੱਚ ਮਦਨ ਮੋਹਨ ਦੇ ਸੰਗੀਤ ਨਿਰਦੇਸ਼ਨ ਹੇਠ ਮੁਹੰਮਦ ਰਫ਼ੀ ਅਤੇ ਲਤਾ ਮੰਗੇਸ਼ਕਰ ਦੇ ਅਭੁੱਲ ਸਦਾਬਹਾਰ ਗੀਤ ਹਨ, ਜੋ ਚਾਰਟਬਸਟਰ ਸਾਬਤ ਹੋਏ। ਇਸ ਫਿਲਮ ਦਾ ਸਭ ਤੋਂ ਮਸ਼ਹੂਰ ਗੀਤ ''ਤੁਮ ਜੋ ਮਿਲ ਗਏ ਹੋ'' ਹੈ। ਦੂਜਾ ਗੀਤ ਇੱਕ ਕੱਵਾਲੀ ਹੈ, "ਯੇ ਮਾਨਾ ਮੇਰੀ ਜਾਨ" ਜਿਸ ਦੀ ਧੁਨ ਨੂੰ ਕਈ ਵਾਰ ਰੀਮੇਕ ਕੀਤਾ ਗਿਆ ਹੈ। ਮਦਨ ਮੋਹਨ ਨੇ ਇਸ ਫੀਚਰ ਫ਼ਿਲਮ ਲਈ ਆਪਣੇ ਜੀਵਨ ਦੇ ਸਭ ਤੋਂ ਵਧੀਆ ਕੰਮਾਂ ਵਿੱਚੋਂ ਇੱਕ ਦਾ ਨਿਰਮਾਣ ਕੀਤਾ।"ਤੁਮ ਜੋ ਮਿਲ ਗਏ ਹੋ" ਨੂੰ ਆਉਟਲੁੱਕ ਮੈਗਜ਼ੀਨ ਪੋਲ ਲਈ ਉੱਘੇ ਸੰਗੀਤਕਾਰਾਂ ਦੀ ਜਿਊਰੀ ਦੁਆਰਾ ਹੁਣ ਤੱਕ ਦਾ ਤੀਜਾ ਸਭ ਤੋਂ ਵਧੀਆ ਹਿੰਦੀ ਫਿਲਮ ਗੀਤ ਚੁਣਿਆ ਗਿਆ। ਇਹ ਗੀਤ ਹੁਣ ਵੀ ਨੌਜਵਾਨਾਂ ਅਤੇ ਲਵਬਰਡਜ਼ ਦੀ ਦਿਲਾਂ ਦੀ ਧੜਕਣ ਹੈ।ਇਸ ਫਿਲਮ ਨੇ ਕੈਪੀਟਲ ਸਿਨੇਮਾ ਵਿੱਚ 72000 ਰੁਪਏ ਇਕੱਠੇ ਕੀਤੇ, ਜੋ ਕਿ ਉਸ ਸਮੇਂ ਦਾ ਇੱਕ ਰਿਕਾਰਡ ਸੀ ਅਤੇ ਇਸਨੂੰ ਬਾਕਸ ਆਫਿਸ 'ਤੇ ਹਿੱਟ ਘੋਸ਼ਿਤ ਕੀਤਾ ਗਿਆ ਸੀ।

 ਅਦਾਕਾਰ 
 ਸੋਮੇਸ਼ ਦੇ ਰੂਪ ਵਿੱਚ ਨਵੀਨ ਨਿਸ਼ਚਲ
 ਮੀਨਾ/ਚੰਦਾ ਦੇ ਰੂਪ ਵਿੱਚ ਪ੍ਰਿਆ ਰਾਜਵੰਸ਼
 ਬਲਰਾਜ ਸਾਹਨੀ-ਐਸ. ਪੀ. ਦੀਨਾਨਾਥ ਮਹਿੰਦਰੂ
 ਕੁੰਦਨ ਦੇ ਰੂਪ ਵਿੱਚ ਜੀਵਨ
 ਵੇਸ਼ਵਾਘਰ ਦੀ ਮੈਡਮ ਵਜੋਂ ਨਾਦਿਰਾ
 ਹੀਰਾ ਬਾਈ ਦੇ ਰੂਪ ਵਿੱਚ ਅਚਲਾ ਸਚਦੇਵ
 ਮੁਰਾਦ ਡੀ. ਆਈ. ਜੀ. ਵਜੋਂ
 ਡੀ. ਕੇ. ਸਪਰੂ ਬਨਵਾਰੀ ਦੇ ਰੂਪ ਵਿੱਚ
 ਕਮਲ ਕਪੂਰ-ਦੌਲਤ ਸਿੰਘ
 ਮੈਕ ਮੋਹਨ-ਬ੍ਰੈਗਾਂਜ਼ਾ
 ਭਰਤ ਕਪੂਰ ਸੋਮੇਸ਼ ਦੇ ਦੋਸਤ ਵਜੋਂ
 ਰਾਮ ਸੇਠੀ ਗਣੇਸ਼ ਦੇ ਰੂਪ ਵਿੱਚ
 ਇੰਸਪੈਕਟਰ ਕੁਮਾਰ ਦੇ ਰੂਪ ਵਿੱਚ ਸੱਤਯਨ ਕੱਪੂ
 ਸੁਮਨ ਸਿਕੰਦ ਰੇਖਾ ਦੇ ਰੂਪ ਵਿੱਚ
ਸੰਗੀਤ
ਇਸ ਫ਼ਿਲਮ ਦੇ ਗੀਤ ਕੈਫ਼ੀ ਆਜ਼ਮੀ ਨੇ ਲਿਖੇ ਅਤੇ ਸੰਗੀਤ ਤਿਆਰ ਕੀਤਾ ਮਦਨ ਮੋਹਨ ਨੇ। 
 ਗੀਤ ਗਾਇਕ "ਆਜ ਸੋਚਾ ਤੋ ਆਂਸੂ" ਲਤਾ ਮੰਗੇਸ਼ਕਰ "ਬੇਤਾਬ ਦਿਲ ਕੀ ਤਮੰਨਾ" ਲਤਾ ਮੰਗੇਸ਼ਕਰ "ਯੇ ਮਾਨਾ ਮੇਰੂ ਜਾਨ" ਮੁਹੰਮਦ ਰਫੀ "ਤੁਮ ਜੋ ਮਿਲ ਗਏ ਹੋ" ਮੁਹੰਮਦ ਰਫੀ "ਗਲੀ ਗਲੀ ਮੇਂ ਕਿਆ ਹੈ" ਆਸ਼ਾ ਭੋਸਲੇ

ਹਵਾਲੇ

ਸ਼੍ਰੇਣੀ:ਫ਼ਿਲਮ